b'\n_START_ARTICLE_\nHondrit\n_START_PARAGRAPH_\nHondr\xc3\xadt je kamnit meteorit, ki se ni spremenil s taljenjem ali razslojevanjem (diferencijacijo) star\xc5\xa1evskega telesa iz katerega je nastal. Oblikoval se je iz prahu in manj\xc5\xa1ih zrn, ki so bila prisotna \xc5\xbee med nastajanjem Oson\xc4\x8dja ob kreiranju asteroidov. Posebno zanimive so hondrule, ki so v glavnem sestavljene iz silikatnega minerala olivina in piroksena. Hondrule so velike okoli 1 mm, v meteoritu pa se nahajajo v obliki kapljic. Hondriti tudi vsebujejo vklju\xc4\x8dke te\xc5\xbeko hlapljivih (tudi kondenzacija nastopi pri visoki temperaturi) materialov oziroma njihovih zlitin (kalcijevo-aluminijevi vklju\xc4\x8dki), ki so med najstarej\xc5\xa1imi snovmi v Oson\xc4\x8dju. V hondritih so \xc5\xa1e delci bogati na niklju in \xc5\xbeelezu in njunih sulfidih ter posamezna zrna silikatnih materialov. _NEWLINE__NEWLINE_Med opazovanimi padci meteoritov je okoli 86% hondritov. V vseh zbirkah meteoritov je \xc4\x8dez 86.000 hondritov, najve\xc4\x8dji ima maso 1770\xc2\xa0kg. Padel je pa na Zemljo na Kitajskem v letu 1976. Hondriti padajo na povr\xc5\xa1ino Zemlje kot posamezna telesa ali pa v obliki roja, ki ga lahko sestavlja tudi po nekaj tiso\xc4\x8d posameznih teles. V kraju Holbrooku (severna Arizona) je leta 1912 padlo po ocenah celo 14.000 kamnitih meteoritov.\n_START_SECTION_\nTipi hondritov\n_START_PARAGRAPH_\nHondrite delimo na okoli 15 razli\xc4\x8dnih skupin (glej Razvr\xc5\xa1\xc4\x8danje meteoritov) na osnovi minerolo\xc5\xa1ke oblike, kemi\xc4\x8dne in izotopske sestave. Vsaka skupina ima razli\xc4\x8dno me\xc5\xa1anico hondrul, te\xc5\xbeko hlapljivih materialov, osnove (matrice) in velikosti zrn.'